KOMISIJOS SPRENDIMAS
2005 m. kovo 8 d.
panaikinantis Sprendimą 2004/440/EB, patvirtinantį pereinamojo laikotarpio priemonę tam tikroms Slovakijos pieno sektoriaus įmonėms
(pranešta dokumentu Nr. K(2005) 519)
(Tekstas svarbus EEE)
(2005/198/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į Čekijos Respublikos, Estijos, Kipro, Latvijos, Lietuvos, Vengrijos, Maltos, Lenkijos, Slovėnijos ir Slovakijos Stojimo aktą, ypač į jo 42 straipsnį,
kadangi:
(1)
2004 m. balandžio 29 d. Komisijos sprendimu 2004/440/EB, patvirtinančiu pereinamojo laikotarpio priemonę tam tikroms Slovakijos pieno sektoriaus įmonėms (1) vienai Slovakijos pieno sektoriaus įmonei, kad visapusiškai laikytųsi Bendrijos teisės aktuose nurodytų struktūrinių reikalavimų, buvo suteiktas pereinamasis laikotarpis iki 2004 m. spalio 30 d.
(2)
Pagal oficialų Slovakijos kompetentingos institucijos pranešimą, pieno perdirbimo įmonė užbaigė modernizavimo procesą ir dabar visiškai atitinka Bendrijos teisės aktų nuostatas.
(3)
Todėl reikėtų panaikinti Sprendimą 2004/440/EB.
(4)
Šiame sprendime numatytos priemonės atitinka Maisto grandinės ir gyvūnų sveikatos nuolatinio komiteto nuomonę,
PRIĖMĖ ŠĮ SPRENDIMĄ:
1 straipsnis
Sprendimas 2004/440/EB panaikinamas.
2 straipsnis
Šis sprendimas yra skirtas valstybėms narėms.
Priimta Briuselyje, 2005 m. kovo 8 d.